வேதிச் சிதைவு
'''வேதிச் சிதைவு''' ''(Chemical decomposition)'' என்பது ஓரு [[வேதிச் சேர்மம்|வேதிச்சேர்மத்தை]] [[தனிமம்|தனிமங்களாக]] அல்லது சிறு சேர்மங்களாகப் பிரிக்கும் வினைவகையாகும். சில நேரங்களில் இவ்வினை [[வேதித் தொகுப்பு]] வினைக்கு நேரெதிரான வினை என்றும் கருதப்படுகிறது. பெரும்பாலும் இவ்வகைச் சிதைவு வினைகள் [[வேதியியல்|வேதியியலில்]] விரும்பப்படுவதில்லை. ஒரு வேதிச் [[சேர்மம்]] கொண்டுள்ள அதன் நிலைப்புத்தன்மை, அச்சேர்மம் [[சுற்றுச்சூழல்|சுற்றுச்சூழலில்]] இடம்பெற்றுள்ள [[வெப்பம்]], [[கதிரியக்கம்]], [[ஈரப்பதம்]], அல்லது ஒரு [[கரைப்பான்|கரைப்பானின்]] [[அமிலம்|அமிலத்தன்மை]], ஆகிய காரணிகளால் முடிவாகக் கட்டுப்படுத்தப்படுகிறது. சிதைவுவினைகளின் செயல்முறை விவரங்கள் சரியான முறையில் வரையறுக்கப்படவில்லை. மாறாக, ஒரு [[மூலக்கூறு]] சிறு துண்டுகளாக உடையலாம் என்கின்ற போக்கிலேயே வரையறுக்கப்பட்டுள்ளது. [[அணுப் பொருண்மை அலைமாலையியல்]], மரபார்ந்த [[பருமனறி பகுப்பய்வு|எடையறி பகுப்பாய்வு]] மற்றும் வெப்பஞ்சார்ந்த எடையறி பகுப்பாய்வு போன்ற பல்வகையான பகுப்பாய்வு முறைகளில் வேதிச்சிதைவு வினை அலசி ஆராயப்பட்டுள்ளது.
 
 சற்று விரிவாக அலசப்பட்ட ஆய்வுகளின் அடிப்படையில் வேதிச் சிதைவு என்பது ஒரு சேர்மம் ஒரு[[பருப்பொருள்]] நிலையில் இருந்து ஒன்று அல்லது இரண்டு நிலைகளுக்கு பிரிவதையும் உள்ளடக்கியது என்று வரையறை செய்யப்பட்டுள்ளது &lt;ref name=&quot;Gold&quot;&gt;{{GoldBookRef|title=decomposition|url=http://goldbook.iupac.org/D01547.html}}&lt;/ref&gt;
 
 வேதியியலில் மூன்று வகையான சிதைவு வினைகள் உள்ளதாக வகைப்படுத்தப்பட்டுள்ளது. [[வெப்பச் சிதைவு]], [[மின்பகுச் சிதைவு]], [[வினையூக்கிச் சிதைவு]] என்பன அம்மூன்று வகைச் சிதைவு வினைகளாகும்.
 
 == சிதைவுவினையின் பொதுவாய்ப்பாடு ==
 
 வேதிச் சிதைவின் பொதுவான அமைப்பு வாய்ப்பாடு இவ்வாறு அமையும்:
 
 : AB → A + B
 
 இதற்கு தண்ணீரின் [[நீராற்பகுப்பு]] வினையைச் சரியான உதாரணமாகக் குறிப்பிடலாம். இங்கு [[நீர்மம்|நீர்ம]] நிலையிலுள்ள [[நீர்]] [[மூலக்கூறு]] [[வாயு]] நிலையில் உள்ள [[ஐதரசன்]] மற்றும் [[ஆக்சிசன்|ஆக்சிசனாகச்]] சிதைவடைகிறது.
 
 : 2 H&lt;sub&gt;2&lt;/sub&gt;O(''I'') → 2 H&lt;sub&gt;2&lt;/sub&gt; + O&lt;sub&gt;2&lt;/sub&gt;
 
 === கூடுதல் உதாரணங்கள் ===
 
 [[ஐதரசன் பெராக்சைடு]], மெல்ல [[தண்ணீர்]] மற்றும் [[ஆக்சிசன்|ஆக்சிசனாகச்]] சிதைவதைத் தன்னிச்சையானச் சிதைவடைதலுக்கு ஒரு உதாரணமாகக் கூறலாம்.
 
 : 2 H&lt;sub&gt;2&lt;/sub&gt;O&lt;sub&gt;2&lt;/sub&gt; → 2 H&lt;sub&gt;2&lt;/sub&gt;O + O&lt;sub&gt;2&lt;/sub&gt;
 
 [[கார்பனேட்டு]]களைச் சூடாக்கும்போது அவை சிதைவடைகின்றன. [[கார்பானிக் அமிலம்]], H&lt;sub&gt;2&lt;/sub&gt;CO&lt;sub&gt;3&lt;/sub&gt; இதற்கு விதிவிலக்காகும்.  கார்பானிக் அமிலம் மட்டும் தன்னிச்சையாகச் சிதைவடைந்து [[கார்பன் டை ஆக்சைடு]] மற்றும் தண்ணீரராக்ச் சிதைவடைகிறது. சோடா உடைக்கும்பொழுது வெளிப்படும் ஓசை மற்றும் மதுபானங்கள் திறக்கும்போது வெளிப்படும் ஓசைகள் சிதைவடைந்த வாயுவின் வெளிப்பாடு ஆகும். 
 : H&lt;sub&gt;2&lt;/sub&gt;CO&lt;sub&gt;3&lt;/sub&gt; → H&lt;sub&gt;2&lt;/sub&gt;O + CO&lt;sub&gt;2&lt;/sub&gt;
 
 மற்ற கார்பனேட்டுகளைச் சூடுபடுத்தினால் அவை அவற்றின் [[உலோகம்]] மற்றும் [[ஆக்சைடு]]களாகச் சிதைவடையும். பின்வரும் வினையில் உள்ள ''M'' உலோகத்தைக் குறிக்கிறது.
 
 : MCO&lt;sub&gt;3&lt;/sub&gt; → MO + CO&lt;sub&gt;2&lt;/sub&gt;
 
 குறிப்பிட்டுச் சொலவேண்டுமென்றால், [[கால்சியம் கார்பனேட்டு]] சிதைவைச் சொல்லலாம்.:
 : CaCO&lt;sub&gt;3&lt;/sub&gt; → CaO + CO&lt;sub&gt;2&lt;/sub&gt;
 
 உலோக [[குளோரேட்டு]]களும் சூடாக்கும் போது சிதைவடைகின்றன. ஒரு உலோக [[குளோரைடு]] மற்றும் [[ஆக்சிசன்]] ஆகியன விளைகின்றன.
 
 : 2 MClO&lt;sub&gt;3&lt;/sub&gt; → 2 MCl + 3 O&lt;sub&gt;2&lt;/sub&gt;
 
 பொதுவாக குளோரேட்டுகள் ஆக்சிசனை வெளிவிட்டு சிதைகின்றன. உதாரணமாக [[பொட்டாசியம் குளோரேட்டு]]
 
 : 2 KClO&lt;sub&gt;3&lt;/sub&gt; → 2 KCl + 3 O&lt;sub&gt;2&lt;/sub&gt;
 
 == மேற்கோள்கள் ==
 {{reflist}}
 
 == இவற்றையும் காண்க ==
 
 * [[பகுப்பாய்வு வேதியியல்]]
 * [[வெப்பச் சிதைவு]]
 
 ==வெளி இணைப்புகள் ==
 {{wiktionary}}
 {{commonscat}}
 
 * [http://umbbd.ethz.ch Biodegradation database]
 
 [[பகுப்பு:கனிம வேதியியல்]]
 [[பகுப்பு:கரிம வேதியியல்]]